આ વર્ષે વડા પ્રધાન નરેન્દ્ર મોદીના ‘ન્યુ ઇન્ડિયા’ના સંકલ્પને સાકાર કરવા માટે ‘રન ફોર ન્યુ ઇન્ડિયા’ મેરેથોન દોડનું 25મી ફેબ્રુઆરીના રોજ આયોજન કરવામાં આવ્યું છે. ‘ન્યુ ઇન્ડિયા’ના સંકલ્પ સાથે ભારતમાં પહેલી જ વખત અને તે પણ સુરતમાં મેરેથોન દોડનું આયોજન થઈ રહ્યું છે તે સુરત માટે ગર્વની બાબત કહી શકાય. સાથે જ વિશેષ આનંદની વાત એ છે કે આ દોડને લીલી ઝંડી બતાવવા માટે ખુદ વડા પ્રધાન નરેન્દ્ર મોદી ઉપસ્થિત રહેશે. રેસનો આરંભ સાંજે 6 વાગ્યે શહેરના લાલભાઈ કોન્ટ્રાક્ટર સ્ટેડિયમ ખાતેથી કરવામાં આવશે.